钦定古今图书集成/理学汇编/学行典/第215卷 > 邹伟
## 钦定古今图书集成/理学汇编/学行典/第215卷 > 邹伟

按《吉安府志》：“邹伟，字纯宇，庐陵人。幼失怙恃，寄育于
其伯敬川。伯母萧氏甚器爱之。年十三，伯母病，躬尝
汤药，衣不解带，七日，水浆不入口，号泣告天，愿以身
代。邻人闻鬼使相谓曰：‘有子如此，忍夺其母舍之。母
病寻愈。及长，家贫无以为养，率妻陈氏饭秕茹草，节
米以供肉麋，人无知者。及伯父母死，庐墓三年，哀恸’”
成疾，卒。